The Upside

The Upside er en amerikansk dramafilm fra 2017.

Den ble regissert av Neil Burger, og manus ble skrevet av Jon Hartmere. The Upside var en nyinnspillng av den franske filmen De urørlige fra 2011. Den følger en paralysert milliardær (spilt av Bryan Cranston) som inngår et usannsynlig vennskap med Dell Scott (spilt av Kevin Hart)

Handlingsreferat 
Scott Dell får innvilget prøveløslatelse fra fengsel, men trenger underskrifter fra forskjellige arbeidsplasser for å bevise at han faktisk søker jobb, ellers strider dette mot vilkårene for prøveløslatelsen. Han går inn i en bygning på jakt etter jobb i hjemmet til Philip, en velstående rullestolbruker. Philip  og hans assistent Yvonne Pendleton intervjuer potensielle kandidater som skal hjelpe ham. Dell ønsker egentlig ikke jobben, men må skaffe signatur på grunn av prøveløslatelsen sin. Philip tilbyr ham jobben til tross for Yvonnes innvendinger, men Dell avslår tilbudet.

Dell besøker sin tidligere kone Latrice og sønnen deres Anthony i deres falleferdige leilighet. Men de er ikke villige til å akseptere at Dell er tilbake i livene deres. Dell godtar deretter Philips tilbud. Men Yvonne forutsetter at han må vise at han kan håndtere et slikt ansvar, og hvis han begår tre grove feil, kommer han til å få sparken umiddelbart. Dell, som ikke har noen utdannelse eller erfaring innenfor dette feltet, blir i utgangspunktet skremt. Til tross for veiledning fra Philips fysioterapeut Maggie, gjør han raskt to feil. Dell gir sin første lønnsslipp til Latrice, og ber om å få tilbake en bok han hadde stjålet fra Philip under sitt første besøk og gitt henne, men hun nekter å gi den fra seg.

Når han kommer tilbake til Philip, ønsker Yvonne å gi ham sparken på grunn av hans uforklarlige fravær - men Philip dekker over for ham. Han presiserer at han ikke ønsker å leve dersom han havner i koma, og Dell innser at han har mistet viljen til å leve. Men når han oppdager at Philip sliter med å puste, nekter Dell å la ham dø. Dell og Philip begynner etter hvert å knytte tettere bånd til hverandre, og Philip forteller hvordan han ble lam i en paragliding-ulykke. Dell tilpasser seg hvordan det er å ta vare på Philip, endrer til og med rullestolen hans, og blir introdusert for blant annet opera og moderne kunst. Han skaper også sitt eget maleri, som Philip stiller ut i leiligheten sin.

Dell mistenker at Yvonne i hemmelighet har romantiske følelser for Philip. Men hun forteller at Philip har et slags avstandsforhold med en annen kvinne som heter Lily. De har aldri møttes, eller snakket med hverandre, bare korrespondert gjennom brev. En dag arrangerer Yvonne en bursdagsfeiring som en overraskelse for Philip, og har blant annet invitert deres naboer i strid med Philips ønsker. Han krangler med Dell, som deretter knuser forskjellige gjenstander i leiligheten hans. Dell og Philip deler deretter flere ting de har til felles, og de sosialiserer deretter sammen på bursdagsfesten. Carter, en nabo som Philip misliker, nevner Dells kriminelle rulleblad for ham, men Philip ignorerer ham. Senere blir Philip kontaktet av Lily, og de blir endelig enige om å møtes.

Skuespillere 

 Kevin Hart som Dell Scott
 Bryan Cranston som Phillip Lacasse
 Nicole Kidman som Yvonne Pendleton.
 Golshifteh Farahani som Maggie.
 Aja Naomi King som Latrice, Dell's tidligere kone.
 Tate Donovan som Carter, Phillip's nabo.
 Jahi Di'Allo Winston som Anthony Scott, Dell's son
 Genevieve Angelson som Jenny Lacasse, Phillip's tidligere kone.
 Suzanne Savoy som Charlotte, Phillip's kokk
 Julianna Margulies som Lily Foley.

Eksterne lenker 
 

Engelskspråklige filmer
Dramafilmer fra USA
Filmer fra 2017